मुलुक नै सर्वस्व ठान्ने मोदीले यति सानो कुरा पनि बुझेका छैनन् होला भनेर पत्याउनु गाह्रो हुन्छ । तर, उता मोदी आएकै बेला यहाँका अतिवादी हिन्दू राजावादीहरु सुन्निएर मोटाउने चाहना राख्न सक्छन् । यद्यपि, मोटाउनु एउटा कुरा हो, सुन्निएर मोटाउनु फरक कुरा हो । यदि कसैले यो यथार्थ बुझ्दैन भने नबुझ्नेहरुका लागि त्यो उनीहरुकै गतिलो भुल हो । जे होस्, छिमेकी फेर्न नसकिने र नेपाल भारतको विशेष सम्वन्ध रहेको मुलुक हुनुको अर्थ भारतमा फरक सोच र कोणको सत्ता आरोहणले यहाँको सोच र कोणमा पनि स्वभावतः फरक पार्न सक्छ । त्यसको आवृति के हुन्छ, अहिलेका लागि पर्ख र हेर नै त्यसको लागि उपयुक्त रणनीति हुनसक्छ ।
